b'\n_START_ARTICLE_\nMaria 1. af Portugal\n_START_SECTION_\nLiv\n_START_PARAGRAPH_\nMaria var den \xc3\xa6ldste af tronf\xc3\xb8lger Josefs fire d\xc3\xb8tre. Da han ingen s\xc3\xb8nner havde, blev hun tronf\xc3\xb8lger, da han blev konge i 1750. I 1760 blev hun gift med sin onkel Peter._NEWLINE_Da Josef 1. d\xc3\xb8de i 1777, blev Maria og Peter dronning og konge af Portugal. Statsminister Markis de Pombal blev afskediget. Maria led af melankoli \xe2\x80\x93 som man kaldte det dengang \xe2\x80\x93 og da hun blev mere og mere sindsforvirret, m\xc3\xa5tte hendes s\xc3\xb8n Johan regere for hende efter 1799._NEWLINE_I 1807 angreb Frankrig landet, og den kongelige familie flygtede til kolonien Brasilien. Maria d\xc3\xb8de i Rio de Janeiro i 1816.'